GREEK SUPREME COURT DECISION

Decision ID: 654/2024
Decision Number: 654
Decision Year: 2024
Department: Ποινικό (Ε)
Court Section: ΤΟ ΔΙΚΑΣΤΗΡΙΟ ΤΟΥ ΑΡΕΙΟΥ ΠΑΓΟΥ Ε' Ποινικό Τμήμα Συγκροτήθηκε από τους Δικαστές: Μαρία Λεπενιώτη, Αντιπρόεδρο του Αρείου Πάγου, Σοφία Οικονόμου, Δημήτριο Τράγκα, Κωστούλα Πρίγγουρη και Τριανταφύλλη Δρακοπούλου - Εισηγήτρια, Αρεοπαγίτες. Συνήλθε σε δημόσια συνεδρίαση στο Κατάστημά του στις 3 Νοεμβρίου 2023, με την παρουσία της Αντεισαγγελέως του Αρείου Πάγου Μαρίας Γκανέ (γιατί κωλύεται η Εισαγγελέας) και του Γραμματέως Γεράσιμου Βάλσαμου, για να δικάσει την αίτηση του Εισαγγελέα του Αρείου Πάγου, περί αναιρέσεως της απόφασης AM 3587/2022 του Μονομελούς Πλημμελειοδικείου Αθηνών. Με κατηγορούμενους τους: 1.O. A. S., 2.A. A., 3.Y. A., και 4.H. A., κατοίκων ..., οι οποίοι δεν εμφανίστηκαν. Το Μονομελές Πλημμελειοδικείο Αθηνών, με την ως άνω απόφασή του διέταξε όσα λεπτομερώς αναφέρονται σ' αυτή, και ο αναιρεσείων Εισαγγελέας του Αρείου Πάγου ζητά τώρα την αναίρεση αυτής, για τους λόγους που αναφέρονται στην υπ'αρ. 33/2023 αίτησή του, η οποία ασκήθηκε ενώπιον της Γραμματέως του Ποινικού Τμήματος του Αρείου Πάγου Σπυριδούλας Τζαβίδη και καταχωρίστηκε στο οικείο πινάκιο με τον αριθμό 561/23. Αφού άκουσε Την Αντεισαγγελέα, που πρότεινε να γίνει δεκτή η έκθεση αναίρεσης.

Judges: Μαρία Λεπενιώτη, Σοφία Οικονόμου, Δημήτριο Τράγκα, Κωστούλα Πρίγγουρη, Τριανταφύλλη Δρακοπούλου - Εισηγήτρια

COURT COMPOSITION AND PROCEEDINGS
ΤΟ ΔΙΚΑΣΤΗΡΙΟ ΤΟΥ ΑΡΕΙΟΥ ΠΑΓΟΥ Ε' Ποινικό Τμήμα Συγκροτήθηκε από τους Δικαστές: Μαρία Λεπενιώτη, Αντιπρόεδρο του Αρείου Πάγου, Σοφία Οικονόμου, Δημήτριο Τράγκα, Κωστούλα Πρίγγουρη και Τριανταφύλλη Δρακοπούλου - Εισηγήτρια, Αρεοπαγίτες. Συνήλθε σε δημόσια συνεδρίαση στο Κατάστημά του στις 3 Νοεμβρίου 2023, με την παρουσία της Αντεισαγγελέως του Αρείου Πάγου Μαρίας Γκανέ (γιατί κωλύεται η Εισαγγελέας) και του Γραμματέως Γεράσιμου Βάλσαμου, για να δικάσει την αίτηση του Εισαγγελέα του Αρείου Πάγου, περί αναιρέσεως της απόφασης AM 3587/2022 του Μονομελούς Πλημμελειοδικείου Αθηνών. Με κατηγορούμενους τους: 1.O. A. S., 2.A. A., 3.Y. A., και 4.H. A., κατοίκων ..., οι οποίοι δεν εμφανίστηκαν. Το Μονομελές Πλημμελειοδικείο Αθηνών, με την ως άνω απόφασή του διέταξε όσα λεπτομερώς αναφέρονται σ' αυτή, και ο αναιρεσείων Εισαγγελέας του Αρείου Πάγου ζητά τώρα την αναίρεση αυτής, για τους λόγους που αναφέρονται στην υπ'αρ. 33/2023 αίτησή του, η οποία ασκήθηκε ενώπιον της Γραμματέως του Ποινικού Τμήματος του Αρείου Πάγου Σπυριδούλας Τζαβίδη και καταχωρίστηκε στο οικείο πινάκιο με τον αριθμό 561/23. Αφού άκουσε Την Αντεισαγγελέα, που πρότεινε να γίνει δεκτή η έκθεση αναίρεσης.

REASONING
ΣΚΕΦΘΗΚΕ ΣΥΜΦΩΝΑ ΜΕ ΤΟ ΝΟΜΟ Από τις συνδυασμένες διατάξεις των άρθρων 168, 505 παρ.2 και 507 ΚΠοινΔ (όπως το άρθρο 507 τροπ. με άρθρο 155 ν. 4855/2021) προκύπτει, ότι ο Εισαγγελέας του Αρείου Πάγου μπορεί να ζητήσει την αναίρεση οποιασδήποτε απόφασης μέσα σε προθεσμία ενός μηνός από την καταχώριση αυτής καθαρογραμμένης στο ειδικό βιβλίο του άρθρου 473 παρ. 3 ΚΠοινΔ, για όλους τους λόγους του άρθρου 510 παρ.1 ΚΠοινΔ, μεταξύ των οποίων περιλαμβάνεται και αυτός της διάταξης του άρθρου 510 παρ.1 στοιχ. Θ' του ΚΠοινΔ, υπέρβασης εξουσίας (ΑΠ 1568/2022). Στην προκειμένη περίπτωση, η κρινόμενη από 8.6.2023 αίτηση αναίρεσης, την οποία άσκησε ο Αντεισαγγελέας του Αρείου Πάγου Αχιλλέας Ζήσης, με δήλωση ενώπιον της Γραμματέως του Ποινικού Τμήματος του Αρείου Πάγου, συνταχθείσας της υπ' αριθμ. 33/2023 σχετικής έκθεσης, στρέφεται κατά της υπ' αριθμ. ΑΜ 3587/2022 απόφασης του Μονομελούς Πλημμελειοδικείου Αθηνών, η οποία καταχωρήθηκε καθαρογραμμένη στο ειδικό βιβλίο του άρθρου 473 παρ. 3 ΚΠοινΔ στις 25.5.2023 και με την οποία, αφού δικάστηκαν ωσεί παρόντες, κηρύχθηκαν ένοχοι οι κατηγορούμενοι: 1) (ον) A. S. (επ) A., 2) (oν) M. (επ) M., 3) (ον) O. (επ) A. S., 4) (ον) N. (επ) A. S., 5) (ον) S. (επ) A. S., 6) (ον) A. (επ) A., 7) (ον) Y. (επ) A. και 8) (ον) Η. (επ) A., κάτοικοι ..., οδός ..., για την αξιόποινη πράξη του εμπρησμού από αμέλεια κατά παραυτουργία με πράξη δραστών από την οποία επήλθε κίνδυνος για ξένα πράγματα και επεβλήθη σε καθένα αυτών ποινή φυλάκισης δύο (2) μηνών, ανασταλείσα επί τριετία. Η εν λόγω αίτηση αναίρεσης ασκήθηκε εμπρόθεσμα (άρθρο 507 ΚΠοινΔ), νομότυπα (άρθρα 474 παρ.1 και 4, 505 παρ. 2 εδ. α', 508 ΚΠοινΔ) και περιέχει ως λόγο αναίρεσης την υπέρβαση εξουσίας εκ μέρους του εκδόντος την προσβαλλόμενη απόφαση δικαστηρίου (άρθρο 510 παρ.1 στοιχ. Θ' ΚΠοινΔ). Επομένως, είναι παραδεκτή και πρέπει να εξετασθεί περαιτέρω ως προς τη βασιμότητα του λόγου της, σαν να ήταν παρόντες και οι απολιπόμενοι 3ος, 6ος, 7ος και 8η των κατηγορουμένων O. A. S., A. A., Y. A. και H. A., αντιστοίχως, που ενδιαφέρουν εν προκειμένω, οι οποίοι δεν εμφανίστηκαν ενώπιον αυτού του Δικαστηρίου κατά την ως άνω δικάσιμο (3.11.2023), ούτε και εκπροσωπήθηκαν από πληρεξούσιο δικηγόρο, όταν η υπόθεση εκφωνήθηκε στη σειρά της από το οικείο έκθεμα, παρότι κλητεύθηκαν από τον Εισαγγελέα του Αρείου Πάγου νόμιμα και εμπρόθεσμα, με επίδοση της υπ' αριθμ. 561/13.6.2023 κλήσης του Εισαγγελέα του Αρείου Πάγου, με θυροκόλληση στην οικία όπου διαμένουν, όπως τούτο προκύπτει από τα από 22.6.2023 τέσσερα (4) αποδεικτικά επίδοσης του επιμελητή της Εισαγγελίας του Αρείου Πάγου, Λ. Χ., που υπάρχουν στη δικογραφία. Κατά την έννοια της διάταξης του άρθρου 510 παρ.1 στοιχ. Θ' του ΚΠοινΔ, υπέρβαση εξουσίας, που ιδρύει τον από τη διάταξη αυτή προβλεπόμενο λόγο αναίρεσης, υπάρχει όταν το Δικαστήριο άσκησε δικαιοδοσία που δεν του παρέχεται από το νόμο ή έχει μεν τέτοια δικαιοδοσία, δεν συντρέχουν όμως οι όροι, οι οποίοι του παρέχουν την εξουσία να κρίνει στη συγκεκριμένη περίπτωση, ή όταν αρνείται να ασκήσει δικαιοδοσία, η οποία του παρέχεται από το νόμο στη συγκεκριμένη περίπτωση αν και συντρέχουν οι απαιτούμενοι γι' αυτό κατά το νόμο όροι. Στην πρώτη περίπτωση, που το δικαστήριο αποφασίζει κάτι, για το οποίο δεν έχει δικαιοδοσία, υπάρχει θετική υπέρβαση εξουσίας, ενώ στη δεύτερη περίπτωση, που παραλείπει να αποφασίσει κάτι, το οποίο υποχρεούται στα πλαίσια της δικαιοδοσίας του, υπάρχει αρνητική υπέρβαση εξουσίας (Ολ ΑΠ 1/2008, ΑΠ 1588/2022, ΑΠ 1230/2022). Η ως άνω διάταξη του άρθρου 510 παρ.1 στοιχ. Θ' του ΚΠοινΔ ενδεικτικά αναφέρει μόνο μερικές περιπτώσεις υπέρβασης εξουσίας, όπως όταν α) το δικαστήριο αποφάσισε για υπόθεση που δεν υπάγεται στην δικαιοδοσία του, β) έλυσε προκαταρκτικό ζήτημα που υπάγεται σύμφωνα με ρητή διάταξη του νόμου στην αποκλειστική δικαιοδοσία των πολιτικών δικαστηρίων και γ) καταδίκασε για έγκλημα για το οποίο δεν υποβλήθηκε η απαιτούμενη αίτηση ή έγκληση ή για το οποίο δεν δόθηκε η άδεια δίωξης ή για το οποίο δεν έχει ρητά επιτραπεί η έκδοση (ΑΠ 1568/2022, ΑΠ 1588/2022, ΑΠ 1230/2022). Επομένως, υπέρβαση εξουσίας υφίσταται και όταν το δικαστήριο καταδίκασε τον κατηγορούμενο για αξιόποινη πράξη της οποίας το αξιόποινο είχε εξαλειφθεί λόγω παραγραφής, καθώς και όταν επί κατ' εξακολούθηση εγκλήματος μερικότερη πράξη αυτού, η οποία διατηρεί την αυτοτέλειά της, υπέπεσε σε παραγραφή και το δικαστήριο καταδίκασε τον κατηγορούμενο και γι' αυτήν (ΑΠ 1568/2022, ΑΠ 810/2020), ή καταδίκασε τους κατηγορουμένους, ενώ έπρεπε να κηρυχθεί η ποινική δίωξη σε βάρος τους ως μη γενομένη κατ' ανάλογη εφαρμογή του άρθρου 79 ΚΠοινΔ. Περαιτέρω, κατά τη διάταξη του άρθρου 121 παρ.1 ΠΚ "Στο κεφάλαιο αυτό με τον όρο ανήλικοι νοούνται αυτοί που κατά το χρόνο τέλεσης της πράξης έχουν ηλικία μεταξύ του δωδέκατου και του δέκατου όγδοου έτους της ηλικίας τους συμπληρωμένων". Οι πράξεις ανηλίκων νεότερων των δώδεκα ετών αποτελούν αντικείμενο ενασχόλησης των υπηρεσιών κοινωνικής πρόνοιας και όχι των ποινικών δικαστηρίων, είναι δηλαδή ποινικά αδιάφοροι (βλ. και Αιτιολ. 'Εκθεση ν. 4619/2019 ν.ΠΚ). Στην προκειμένη περίπτωση, όπως προκύπτει από την παραδεκτή, για τις ανάγκες του αναιρετικού ελέγχου, επισκόπηση της προσβαλλόμενης απόφασής του, με αριθμό ΑΜ 3587/2022, το Μονομελές Πλημμελειοδικείο Αθηνών, δικάζοντας με απόντες - ωσεί παρόντες τους κατηγορουμένους 1) A. S. A., 2) M. M., 3) O. A. S., 4) N. A. S., 5) S. A. S., 6) A. A., 7) Y. A. και 8) Η. A., ..., επί της οδού ..., μετά από συνεκτίμηση όλων των αποδεικτικών μέσων, τα οποία προσδιορίζονται κατ' είδος σ' αυτή (ένορκη κατάθεση μάρτυρα και αναγνωσθέν έγγραφο), δέχθηκε, κατά την αναιρετικώς ανέλεγκτη περί τα πράγματα κρίση του, ότι αποδείχθηκαν κατά λέξη τα ακόλουθα πραγματικά περιστατικά: "Την 13.12.2018 και περί ώρα 9.40' π.μ. οι κατηγορούμενοι, οι οποίοι κατά τον χρόνο εκείνο διέμεναν σε διαμέρισμα του 4ου ορόφου πολυκατοικίας, κείμενης επί της οδού ..., μισθωμένο από αναπτυξιακή εταιρία ΟΤΑ ειδικά για την φιλοξενία προσφύγων, ως φιλοξενούμενοι πρόσφυγες - ένοικοι του διαμερίσματος αυτού από αμέλειά τους προξένησαν πυρκαγιά, εξαιτίας της οποίας προέκυψε κοινός κίνδυνος σε ξένα πράγματα. Πιο συγκεκριμένα, αυτοί από έλλειψη της κατά αντικειμενική κρίση επιμέλειας και προσοχής, την οποία αφενός μεν όφειλαν να καταβάλουν ως μέσοι συνετοί και ευσυνείδητοι άνθρωποι ευρισκόμενοι κάτω από παρόμοιες συνθήκες (χρήστες διαμερίσματος) πολυκατοικίας) με βάση τους ισχύοντες νομικούς κανόνες, την κοινή πείρα και λογική, την συνήθη πορεία των πραγμάτων και αφετέρου μπορούσαν να καταβάλουν με βάση τις προσωπικές τους ιδιότητες, γνώσεις και ικανότητες, άναψαν τον φούρνο της κουζίνας του διαμερίσματος, προκειμένου να ζεσταθούν, τοποθέτησαν ωστόσο δίπλα του ένα στρώμα, προφανώς για να σταθούν πάνω σε αυτό, ήτοι για να βρεθούν όσο το δυνατόν πιο κοντά στην ως άνω πηγή θερμότητας. Δεν προέβλεψαν όμως το αξιόποινο αποτέλεσμα που εντέλει επήλθε από την πιο πάνω περιγραφόμενη αμελή συμπεριφορά τους, ήτοι ότι το στρώμα ανεφλέγη εξαιτίας της θερμότητας που εξέπεμπε ο φούρνος και έτσι εκδηλώθηκε πυρκαγιά, η οποία ταχέως εξαπλώθηκε στο διαμέρισμα στο οποίο διέμεναν και από την οποία απειλήθηκαν και τα γειτονικά διαμερίσματα τρίτων ιδιοκτητών. Πρέπει, επομένως, αυτοί να κηρυχθούν ένοχοι". Στη συνέχεια το παραπάνω Δικαστήριο της ουσίας κήρυξε τους άνω κατηγορουμένους ενόχους για την αξιόποινη πράξη του εμπρησμού από αμέλεια κατά παραυτουργία με πράξη δραστών από την οποία επήλθε κίνδυνος για ξένα πράγματα και επέβαλε σε καθέναν απ' αυτούς ποινή φυλάκισης δύο (2) μηνών, ανασταλείσα επί τριετία για όλους με το εξής διατακτικό: "ΚΗΡΥΣΣΕΙ αυτούς ένοχους του ότι: την 13/12/2018 και περί ώρα 9:40 πμ. οι κατηγορούμενοι, οι οποίοι διέμεναν σε διαμέρισμα του 4ου ορόφου πολυκατοικίας, κείμενης επί της οδού Αχαρνών, μισθωμένου από αναπτυξιακή εταιρία ΟΤΑ για φιλοξενία προσφύγων, ως φιλοξενούμενοι πρόσφυγες-ένοικοι του διαμερίσματος από αμέλειά τους προξένησαν πυρκαγιά από την οποία προέκυψε κοινός κίνδυνος σε ξένα πράγματα. Πιο συγκεκριμένα, αυτοί από έλλειψη της κατά αντικειμενική κρίση επιμέλειας και προσοχής, την οποία αφενός μεν όφειλαν να καταβάλουν ως μέσοι συνετοί και ευσυνείδητοι άνθρωποι από παρόμοιες συνθήκες, με βάση τους ισχύοντες νομικούς κανόνες, την κοινή πείρα και λογική, την συνήθη πορεία των πραγμάτων και αφετέρου μπορούσαν να καταβάλουν με βάση τις προσωπικές τους ιδιότητες, γνώσεις και ικανότητες, άναψαν τον φούρνο της κουζίνας του διαμερίσματος, προκειμένου να ζεσταθούν, τοποθέτησαν ωστόσο δίπλα του ένα στρώμα. Δεν προέβλεψαν όμως το αξιόποινο αποτέλεσμα που επήλθε από την πιο πάνω περιγραφόμενη αμελή συμπεριφορά τους, ήτοι ότι το στρώμα ανεφλέγη και εκδηλώθηκε πυρκαγιά, η οποία ταχέως εξαπλώθηκε στο διαμέρισμα στο οποίο διέμεναν και από την οποία απειλήθηκαν τα γειτονικά διαμερίσματα τρίτων ιδιοκτητών". Με αυτά που δέχθηκε το ως άνω δικαστήριο με την προσβαλλόμενη απόφασή του, καθ' υπέρβαση της εξουσίας του, κήρυξε ενόχους τους 3ο, 6, 7ο και 8η των ως άνω κατηγορουμένων O. A. S., A. A., Y. A. και H. A., αντίστοιχα, για την αξιόποινη πράξη του εμπρησμού από αμέλεια κατά παραυτουργία και επέβαλε σε καθέναν απ' αυτούς ποινή φυλάκισης δύο (2) μηνών, η οποία ανεστάλη για καθέναν επί τριετία, καθόσον, από την παραδεκτή επισκόπηση των εγγράφων της δικογραφίας για τις ανάγκες του αναιρετικού ελέγχου, και δη των διαβατηρίων τους, που προσκομίζονται σε φωτοτυπίες, προκύπτει ότι αυτοί έχουν γεννηθεί στις 19.8.2018 ο πρώτος, 21.4.2015 ο δεύτερος, 20.4.2016 ο τρίτος και 12.3.2018 η τέταρτη αυτών και κατά το χρόνο τέλεσης της αποδιδόμενης σ' αυτούς αξιόποινης πράξης (13.12.2018) ήταν ανήλικοι κάτω των οκτώ (8) ετών και, σύμφωνα με τα εκτεθέντα στη νομική σκέψη της παρούσας, όφειλε το Δικαστήριο να κηρύξει ως προς αυτούς την ασκηθείσα σε βάρος τους ποινική δίωξη ως μη γενομένη κατ' ανάλογη εφαρμογή του άρθρου 79 ΚΠοινΔ. Επομένως, το Δικαστήριο ως προς τους εν λόγω κατηγορουμένους υπέπεσε στην πλημμέλεια της υπέρβασης εξουσίας, καθόσον , σύμφωνα με τα αναφερόμενα στη νομική σκέψη της παρούσας, οι κατηγορούμενοι αυτοί τυγχάνουν ανήλικοι, κάτω των 8 ετών και οι πράξεις τους αποτελούν αντικείμενο ενασχόλησης των υπηρεσιών κοινωνικής πρόνοιας και όχι των ποινικών δικαστηρίων. 'Ετσι, κατέστησε αναιρετέα την προσβαλλόμενη απόφασή του, ως προς τους ως άνω ανήλικους κατηγορουμένους, σύμφωνα με τον προβλεπόμενο από το άρθρο 510 παρ.1 στοιχ. Θ' του ΚΠΔ λόγο αναίρεσης της υπέρβασης εξουσίας, κατά παραδοχή του μοναδικού σχετικού λόγου της αναίρεσης του Αντεισαγγελέα του Αρείου Πάγου. Κατόπιν τούτων, πρέπει να αναιρεθεί η προσβαλλόμενη υπ' αριθμ. ΑΜ 3587/2022 απόφαση του Μονομελούς Πλημμελειοδικείου Αθηνών κατά το μέρος που κήρυξε ενόχους τους 3ο, 6ο, 7ο και 8η των κατηγορουμένων, O. A. S., A. A., Y. A. και H. A., αντιστοίχως, για την πράξη του εμπρησμού από αμέλεια κατά παραυτουργία με πράξη δραστών από την οποία επήλθε κίνδυνος σε ξένα πράγματα και επέβαλε ποινή φυλάκισης δύο (2) μηνών σε καθέναν, ανασταλείσα επί τριετία και κατ' ανάλογη εφαρμογή του άρθρου 517 παρ.2 ΚΠΔ το Δικαστήριο τούτο του Αρείου Πάγου πρέπει να κηρύξει απαράδεκτη την ασκηθείσα σε βάρος των ως άνω κατηγορουμένων ασκηθείσα ποινική δίωξη για την προαναφερόμενη αξιόποινη πράξη, μη συντρέχοντος λόγους παραπομπής της υπόθεσης ως προς αυτούς στο δικαστήριο που εξέδωσε την προσβαλλόμενη απόφαση.

DECISION
ΓΙΑ ΤΟΥΣ ΛΟΓΟΥΣ ΑΥΤΟΥΣ ΑΝΑΙΡΕΙ την υπ' αριθμ. ΑΜ 3587/2022 απόφαση του Μονομελούς Πλημμελειοδικείου Αθηνών, κατά το μέρος που κήρυξε ενόχους τους 3ο, 6ο, 7ο και 8η των κατηγορουμένων O. A. S., A. A., Y. A. και H. A., αντιστοίχως, για την πράξη του εμπρησμού από αμέλεια κατά παραυτουργία με πράξη δραστών από την οποία επήλθε κίνδυνος σε ξένα πράγματα και επέβαλε ποινή φυλάκισης δύο (2) μηνών σε καθέναν, ανασταλείσα επί τριετία. Κηρύσσει απαράδεκτη την ασκηθείσα σε βάρος των ως άνω ανηλίκων, κάτω των οκτώ (8) ετών, κατηγορουμένων ποινική δίωξη για την αξιόποινη πράξη του εμπρησμού από αμέλεια κατά παραυτουργία με πράξη δραστών από την οποία επήλθε κίνδυνος σε ξένα πράγματα και συγκεκριμένα για το ότι: "Την 13.12.2018 και περί ώρα 9.40' π.μ. οι ως άνω κατηγορούμενοι, οι οποίοι διέμεναν σε διαμέρισμα του 4ου ορόφου πολυκατοικίας, κείμενης επί της οδού Αχαρνών, μισθωμένου από αναπτυξιακή εταιρία ΟΤΑ για φιλοξενία προσφύγων, ως φιλοξενούμενοι πρόσφυγες - ένοικοι του διαμερίσματος από αμέλειά τους προξένησαν πυρκαγιά από την οποία προέκυψε κοινός κίνδυνος σε ξένα πράγματα. Πιο συγκεκριμένα, αυτοί από έλλειψη της κατά αντικειμενική κρίση επιμέλειας και προσοχής, την οποία αφενός μεν όφειλαν να καταβάλουν ως μέσοι συνετοί και ευσυνείδητοι άνθρωποι από παρόμοιες συνθήκες, με βάση τους ισχύοντες νομικούς κανόνες, την κοινή πείρα και λογική, την συνήθη πορεία των πραγμάτων και αφετέρου μπορούσαν να καταβάλουν με βάση τις προσωπικές του ιδιότητες, γνώσεις και ικανότητες, άναψαν τον φούρνο της κουζίνας του διαμερίσματος, προκειμένου να ζεσταθούν, τοποθέτησαν ωστόσο δίπλα του ένα στρώμα. Δεν προέβλεψαν όμως το αξιόποινο αποτέλεσμα που επήλθε από την πιο πάνω περιγραφόμενη αμελή συμπεριφορά τους, ήτοι ότι το στρώμα ανεφλέγη και εκδηλώθηκε πυρκαγιά, η οποία ταχέως εξαπλώθηκε στο διαμέρισμα στο οποίο διέμεναν και από την οποία απειλήθηκαν τα γειτονικά διαμερίσματα τρίτων ιδιοκτητών". Κρίθηκε και αποφασίσθηκε στην Αθήνα την 1η Δεκεμβρίου 2023. Και Δημοσιεύθηκε στην Αθήνα, σε δημόσια συνεδρίαση στο ακροατήριό του, στις 29 Απριλίου 2024.

LEGAL REFERENCES
Articles Referenced: άρθρων 168, άρθρο 507, άρθρο 155, άρθρου 473 παρ. 3, άρθρου 510 παρ.1, άρθρου 510 παρ.1 στοιχ. Θ', άρθρα 474 παρ.1, άρθρο 510 παρ.1 στοιχ. Θ', άρθρου 79, άρθρου 121 παρ.1, άρθρο 510 παρ.1 στοιχ. Θ' του ΚΠΔ, άρθρου 517 παρ.2, άρθρου 473, άρθρου 510, άρθρα 474, άρθρο 510, άρθρου 121, άρθρου 517
Article Codes: ΠΚ|ΚΠΔ
Law References: nan
Total Articles Cited: 18

DATES MENTIONED: 8-6-2023|25-5-2023|3-11-2023|13-6-2023|22-6-2023|13-12-2018|19-8-2018|21-4-2015|20-4-2016|12-3-2018|03-11-2023|29-04-2024

SOURCE: https://areiospagos.gr/nomologia/apofaseis_DISPLAY.asp?cd=TOJI39NU9JTNC4RZ5IJZF4JTNIL9MW&apof=654_2024&info=ΠΟΙΝΙΚΕΣ -  Ε